Земетресение в регион Тохоку (2011)
Земетресението в регион Тохоку от 2011 година ( /тохоку-чихо таихеийо-оки джишин/ – „Земетресение в тохокуенски регион до крайбрежието на Тихия океан“) е най-силното земетресение в историята на Япония откакто се води статистика. Започва в 05:46 UTC (14:46 местно време) на 11 март 2011 г. и достига магнитуд 9 – 9,1 MW. Епицентърът е в Тихия океан на около 130 km източно от град Сендай, регион Тохоку и на 373 km североизточно от Токио, а хипоцентърът е на 25 km дълбочина.